महाराष्ट्र विधानसभा चुनाव 2019: ब्रिटिश इंडियन आर्मी के रिटायर अधिकारी 102 साल के बुजुर्ग ने महाराष्ट्र विधानसभा चुनाव में वडगांव-शेरी निर्वाचन क्षेत्र में अपने परिवार के 270 सदस्यों के साथ सोमवार को मतदान किया. वह अपनी पांचवी पीढ़ी को देख रहे हैं. परिवार के मुखिया हाजी इब्राहिम अलीम जोड का जन्म 1918 में हुआ. वह 102 साल को पार कर रहे हैं और अभी भी मजबूत हैं. तीसरी पीढ़ी के उनके पोते में से एक 45 साल के तनवीर जोड ने कहा कि उनके साथ 12 बेटों में 10 बेटे, दो बेटियां व 45 पोते व दूसरे परपोते थे.

दिल से जुड़ी बीमारी को लेकर हाजी इब्राहिम जोड ने बीते चार दिन जहांगीर अस्पताल में बिताए हैं. उन्हें चिकित्सकों ने तंदरुस्त बताया और आज दोपहर बाद छुट्टी दे दी. तनवीर जोड ने कहा कि वह वोट डालने के लिए उत्सुक थे और सुनिश्चित किया कि परिवार के सभी सदस्य वोट डालें. हाजी जोड दोपहर बाद करीब 2 बजे व्हील चेयर पर मतदान केंद्र पर पहुंचे.

तनवीर जोड ने कहा, "परिवार के सभी 270 लोग जो मतदाता हैं, उन्होंने आज मतदान किया. इसमें 72 लोग भी शामिल हैं, जिन्होंने मेरे दादा के साथ एक मतदान केंद्र पर वोट किया. बाकी के लोगों ने पड़ोसी मतदान केंद्रों पर अपने मताधिकार का इस्तेमाल किया."

यह भी पढ़ें-

Maharashtra Exit Poll 2019: आज महाराष्ट्र के सबसे बड़े नेता के रूप में उभरने के देवेंद्र फडणवीस के टॉप 5 फैक्टर

Poll Of Polls: हरियाणा- महाराष्ट्र में बीजेपी के सिर बंधेगा जीत का सेहरा, फडणवीस और खट्टर फिर बैठेंगे कुर्सी पर